BEQUES DE COL·LABORACIÓ AMB EL GABINET DE PROTOCOL DURANT EL CURS ACADÈMIC 2024/2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52786)
  + [Valencià](/va/acuerdo/52669)






Selector de idioma

Leer

* [Español](/es/acuerdo/52786)
* [Valencià](/va/acuerdo/52403)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES DE COL·LABORACIÓ AMB EL GABINET DE PROTOCOL DURANT EL CURS ACADÈMIC 2024/2025[Butlletí Oficial Universitat d'Alacant](/ca/Publicacion)
=============================================================================================================================================

Secretaria General

Butlletí Oficial Universitat d'Alacant





BEQUES DE COL·LABORACIÓ AMB EL GABINET DE PROTOCOL DURANT EL CURS ACADÈMIC 2024/2025

Data d'aprovació
:   26/07/2024

Data de publicació
:   31/07/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52061)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52272)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52147)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES DE COL·LABORACIÓ AMB EL GABINET DE PROTOCOL DURANT EL CURS ACADÈMIC 2024/2025&url=https://www.boua.ua.es/va/acuerdo/52422)

**Títol:** BEQUES DE COL·LABORACIÓ AMB EL GABINET DE PROTOCOL DURANT EL CURS ACADÈMIC 2024/2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 26 de juliol de 2024

BEQUES DE COL·LABORACIÓ AMB EL GABINET DE PROTOCOL DURANT EL CURS ACADÈMIC 2024/2025

1.   Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de beques de col·laboració amb el Gabinet de Protocol de la Universitat d'Alacant per a desenvolupar, entre d'altres, les tasques següents:

- Participació en el desenvolupament dels actes institucionals.

- Guies en visites de diferents col·lectius al campus.

- Suport al gabinet en tasques de difusió de la Universitat d'Alacant.

- Suport a centres o departaments de la Universitat en activitats que organitzen.

Aquestes beques s'adrecen a l'alumnat d'aquesta universitat en règim de compatibilitat amb els seus estudis universitaris i com a complement a aquests, per a ampliar les seues competències transversals, augmentar les seues capacitats i, per tant, les seues aptituds, i potenciar també la seua ocupabilitat. Es tracta d'un complement no reglat de formació transversal destinat a estudiants de la UA per a prestar suport en les activitats que els departaments, centres, serveis i vicerectorats desenvolupen al llarg del curs acadèmic.

2.   Requisits de les persones beneficiàries

Per a obtenir la condició de beneficiari són requisits:

- Haver estat matriculat o matriculada en la Universitat d'Alacant durant el curs 2023/2024 i, posteriorment, durant el curs 2024/2025 en estudis de grau o màster universitari de caràcter oficial. En cas de no fer efectiva la matrícula en el curs 2024/2025, l'adjudicació de la beca de col·laboració serà revocada.

- Tenir disponibilitat horària (matí i/o vesprada) per a adaptar-se a les diferents tasques.

- Per a qui hi participe per primera vegada, assistència a un curs de formació, obligatori, relacionat amb les tasques de protocol que cal realitzar. Aquest curs, amb una d'unes tres hores aproximadament, tindrà lloc al mes de setembre (vegeu calendari de tràmits).

3.   Nombre i dotació de les beques

El nombre de beques estarà determinat pel nombre de col·laboracions que l'estudiantat faça de manera efectiva al llarg del curs acadèmic 2024/2025 en funció de les sol·licituds d'estudiants de col·laboració que es reben per a atendre els diferents actes o activitats.

La dotació de la beca serà 10 € per cada hora o fracció d'hora (a partir de 30 minuts) de participació en els actes, amb un mínim de dues hores de participació per cada acte. La col·laboració es realitzarà en horari de matí o vesprada (preferentment de dilluns a divendres), segons les necessitats de l'acte en el qual es participe.

La duració de les beques serà el curs acadèmic 2024/2025 i, si escau, fins que es resolga una nova convocatòria.

4.   Termini i procediment de presentació de sol·licituds

4.1 Termini de presentació

El termini de presentació de sol·licituds comença el dia 1 de setembre i acaba el 8 de setembre de 2024 a les 23.59 h.

4.2 Procediment de presentació

La sol·licitud es presentarà a través del formulari electrònic en UACloud, al qual s'haurà d'adjuntar la documentació requerida en el seu cas. Al formulari s'accedeix des de:

<https://cvnet.cpd.ua.es/uaCuestionarios/acceso/preguntas.aspx?idcuestionario=200298&idioma=ca>

La identificació es fa amb les mateixes claus d'usuari/universitària i contrasenya d'UACloud/Campus Virtual.

L'òrgan gestor sol·licitarà la informació que acredite els criteris de valoració de la Universitat d'Alacant a la unitat administrativa corresponent, llevat que la persona interessada s'hi opose expressament, i en aquest cas, haurà d'adjuntar la documentació a la sol·licitud.

Totes les resolucions, així com la informació d'altres actes que requerisquen publicació i que es deriven d'aquesta convocatòria, es publicaran dins de la pàgina web del Gabinet de Protocol:

<https://web.ua.es/va/protocolo/alumnes-col-laboradors/convocatoria-2024/convocatoria-de-la-universitat-d-alacant-de-beques-de-col-laboracio-amb-el-gabinet-de-protocol-durant-el-curs-academic-2024-2025.html>

5.   Criteris d'adjudicació

S'ordenaran les sol·licituds segons els mèrits aportats pel personal aspirant, d'acord amb el barem que hi ha a continuació. Només podran ser considerats els mèrits obtinguts fins a la data en què acabe el termini de presentació d'instàncies.

BAREM

Experiència. Màxim 2 punts. Es valorarà la realització de tasques i activitats relacionades amb el perfil i objecte de la convocatòria. Aquesta experiència es podrà acreditar:

Mitjançant participació en la convocatòria de beques de col·laboració amb el Gabinet de Protocol precedent, corresponent al curs 2023/2024 (1 punt).

Mitjançant participació en convocatòries anteriors a la corresponent al curs 2023/2024 (0,5 punt).

Mitjançant participació en altres convocatòries de beques de col·laboració similars de la Universitat d'Alacant (Programa de Visites d'Alumnat de Secundària, activitats de divulgació científica, atenció a usuaris en sales d'informàtica d'accés lliure, etc.) (0,5 punt).

Coneixement d'idioma estranger (anglès). Màxim 2 punts. Es valoraran els cursos d'idiomes acreditats degudament per centres o organismes oficials a partir del B1.

Nivell B1: 0,5 punts

Nivell B2: 1 punt

Nivell C1: 1,5 punts

Nivell C2: 2 punts

Coneixement d'altres idiomes estrangers (francès o alemany). Màxim 1 punt per cada idioma. Es valoraran els cursos d'idiomes acreditats degudament per centres o organismes oficials a partir del B1.

Nivell B1: 0,25 punts

Nivell B2: 0,5 punts

Nivell C1: 0,75 punts

Nivell C2: 1 punt

Coneixement de valencià. Màxim 2 punts. Es valoraran els coneixements de valencià acreditats degudament, a partir del C1, mitjançant certificació expedida per la Junta Qualificadora de Coneixements de Valencià o per les universitats de l'àmbit lingüístic català, o convalidats o equiparats per la normativa vigent o per acords específics.

Nivell C1: 1 punt

Nivell C2: 2 punts

Cursos de formació en matèria d'igualtat de gènere. Es valoraran a raó de 0,01 punts per hora de formació, amb un màxim d'1 punt.

6.   Òrgan gestor i comissió de valoració

6.1 Òrgan gestor

L'òrgan gestor de la convocatòria, el Gabinet de Protocol, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució. El seu mètode de contacte és el telèfon 220 80 05 23 (en horari de dilluns a divendres, de 9 a 14 h), o per correu electrònic: [mxkyljtt@jh.fb](mailto:cltclcln@th.tw).

Quan la sol·licitud no reunisca els requisits o no estiga acompanyada de la documentació que siga exigible, es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb la legislació l procediment administratiu comú, esmene la falta o hi adjunte els documents preceptius, amb indicació que si no ho fa així es considerarà que desisteix de la petició.

6.2 Comissió de Valoració

Les sol·licituds seran avaluades per una Comissió de Valoració formada pels membres següents:

Presidència: secretària general de la Universitat d'Alacant o persona que el substitueix.

Secretaria: cap del Gabinet de Protocol de la Universitat d'Alacant o persona que el substitueix.

Vocals:

-          Vicesecretari general o persona que el substitueix.

-          Representant del Vicerectorat d'Estudiants i Ocupabilitat.

-          Representant del Consell d'Estudiants de la Universitat d'Alacant.

Els membres de la Comissió de Valoració signaran un document d'absència de conflicte d'interessos (DACI).

7.   Resolució, notificació i publicació dels resultats

Atenent el principi de transparència recollit en la Llei 40/2015, d'1 d'octubre, de règim jurídic del sector públic, i el que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les resolucions successives, com també la informació d'altres actes que requerisquen publicació i que deriven d'aquesta convocatòria, seran publicades en l'adreça de la pàgina web del Gabinet de Protocol:

<https://web.ua.es/va/protocolo/alumnes-col-laboradors/convocatoria-2024/convocatoria-de-la-universitat-d-alacant-de-beques-de-col-laboracio-amb-el-gabinet-de-protocol-durant-el-curs-academic-2024-2025.html>

El calendari de tràmits serà el següent:

|  |  |
| --- | --- |
| Llista provisional de persones aspirants admeses i excloses en el procediment. Termini per a presentar reclamacions (3 dies hàbils). | 10 de setembre de 2024 |
| Llista definitiva de persones aspirants admeses i excloses en el procediment. | 16 de setembre de 2024 |
| Curs de formació. | 17-18 de setembre de 2024 |
| Preselecció d'adjudicació de les beques de col·laboració. | 26 de setembre de 2024 |
| Resolució d'adjudicació de les beques de col·laboració. | Periodicitat mensual, a partir d'octubre de 2024, segons col·laboracions efectuades, fins a esgotar la convocatòria. |

8.   Marc legal i pressupostari

La convocatòria d'ajuda, amb referencia 2024SBV155, que serveix de base reguladora està recollida en la línia de subvenció 2024LS007 de l'edició de 2024 del Pla Estratègic de Subvencions de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

La dotació màxima d'ajudes per a aquesta convocatòria serà de 30.000 euros i serà sufragada amb càrrec al capítol IV (clau orgànica 66208H6421) del pressupost del Gabinet de la Rectora de la Universitat d'Alacant, com també en les corresponents claus orgàniques del capítol IV del centre de despesa de la unitat o departament sol·licitant, això és, en el cas que siga un centre o departament de la universitat el que sol·licite la col·laboració d'estudiants en suport de l'activitat que organitze, la despesa es realitzarà des d'una clau orgànica del capítol 4 del centre de despesa corresponent. L'execució d'aquesta dotació està supeditada a la disponibilitat de liquiditat de la UA.

Aquesta beca està subjecta a l'impost sobre la renda de les persones físiques (IRPF). D'acord amb el que estableix l'art. 1 del Reial decret 1493/2011, es tramitarà la inclusió d'aquest personal en el règim general de la Seguretat Social.

9.   Obligació, justificació de les persones beneficiàries i pagament

Les obligacions de les persones beneficiàries d'aquesta convocatòria seran:

Assistència obligatòria a un curs de formació amb una duració aproximada de 3 hores i relacionat amb les tasques a desenvolupar.

L'emplenament de la documentació necessària per a la tramitació de les beques.

La falta d'assistència al curs o de presentació de la documentació requerida en el seu cas implicarà la no concessió de la beca.

L'alumnat seleccionat en convocatòries anteriors i que ha participat en edicions anteriors del curs de formació no està obligat a assistir-hi. Quant a la documentació indicada, no cal aportar-la de nou, llevat que hi haja hagut algun canvi.

Compliment dels compromisos adquirits i la participació amb la responsabilitat deguda en les activitats per a les quals se'ls requerisca amb l'antelació suficient.

Es reservarà un 5 % de les beques oferides per a estudiants que acrediten un grau de discapacitat igual o superior al 33 %.

La concessió d'aquesta beca serà incompatible amb la percepció de sous o salaris que impliquen vinculació contractual o estatutària de la persona interessada amb la Universitat d'Alacant.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades en aquesta sol·licitud, com també les contingudes en la documentació que s'hi adjunte, amb la finalitat de gestionar la participació en la convocatòria com a aspirant a la beca de col·laboració. La legitimació d'aquest tractament es basa en el consentiment de la persona interessada. En el cas de ser seleccionat o seleccionada i formalitzar la col·laboració amb la Universitat, les dades de la persona interessada podran ser cedides a altres entitats per a l'organització d'esdeveniments relacionats amb la beca.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [vwr@hl.fb](mailto:ade@ww.uk).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant, es pot consultar en l'enllaç següent: <https://seuelectronica.ua.es/va/privadesa.html>

11. Recursos

Contra aquesta convocatòria, les seues bases i tots els actes administratius que se'n deriven , que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix en l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 25 de juliol de 2024

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Ferrer Cascales





[Carretera Sant Vicent del Raspeig s/n  
03207 Sant Vicent del Raspeig - Alacant  
 Tel. 25 509 7376 - Fax 62 810 2949](https://www.google.es/maps/@96.725482,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12850&trk=tyah&trkInfo=tarId%2P0183951832875%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)